open-index/open-wikipedia-markdown huggingface dataset:
Ankara daşqını (2022)

**2022-ci il Ankara daşqını** — 7 iyun 2022-ci ildə Türkiyənin paytaxtı Ankarada başlayan daşqın. Güclü yağışdan sonra baş verən seldə ümumilikdə 5 nəfər həlak olmuşdur.

## Hadisələr
7 iyun 2022-ci ildə başlayan şiddətli yağış və doludan sonra Ankarada daşqınlar baş vermişdir. Bir çox ev və iş yerləri su altında qalmış, avtomobillər yollarda ilişmişdir. Buna görə Ankara valisi Vasip Şahin Ankarada təhsil prosesinin bir günlük dayandırıldığını açıqlamışdır.

13 iyun 2022-ci il tarixində Türkiyə Respublikasının Daxili İşlər naziri Süleyman Soylu və Ankara Böyükşəhər Bələdiyyəsi bələdiyyə sədri Mansur Yavaş ilə təbii fəlakətlə bağlı görüş keçirmişdir. Daşqınlar Ankara Böyükşəhər Bələdiyyəsi məclisində müzakirə mövzusu olmuşdur.

1 iyul 2022-ci ildə Ankara Böyükşəhər Bələdiyyəsi 1 saatda orta hesabla 20 kq yağıntı aldıqlarını, 15 xilasetmə halının olduğunu və 1,024 hadisəyə müdaxilə etdiklərini açıqlamışdır.

İyunun 7-dən iyulun 2-dək baş verən daşqınlar nəticəsində ümumilikdə 5 nəfər həlak olmuşdur.

## Nəticə
Daşqınların abadlıq işlərinin sıxlığından və dərələrin üstünün plansız bağlanmasından qaynaqlandığı iddia edilmişdir. Abadlıq işləri üçün açılan dərələrin hər güclü yağışda daşqınlara səbəb olduğu diqqətə çatdırılmışdır.

## İstinadlar
Hümaşah Sultan (III Muradın qızı)

**Hümaşah Sultan** () — Osmanlı sultanı III Muradın qızı.

## Həyatı
Hümaşah Sultanın Manisada doğulduğu bilindiyi üçün onun Səfiyyə Sultanın qızı olduğu təxmin edilir. Lakin onun nə doğum və vəfat tarixi, nə dəqiq adı, nə də ərinin kim olduğu aydın deyil.

Osmanlı yazıçısı Entoni Alderson onu "Hüma" adlandırır və qeyd edir ki, o, ardıcıl olaraq Lalə Qara Mustafa Paşa (Sokolloviç) və Nişar Mustafazadə Mehmed Paşa ilə evli olub. 

## Mədniyyətdə
Hümaşah Türk tarixi dram teleserialı olan "Möhtəşəm Yüz İl Kösəm"-də III Murad və Səfiyyə Sultanın qızı olaraq təsvir edilmişdir. Rolu türkiyəli aktrisa Vildan Atasever canlandırıb.

## Mənbə

### İstinadlar

### Ədəbiyyat
* 
*
Mişar (film)

**Mişar** () — 2004-cü ildə Ceyms Uanın ilk rejissorluq debütü və Leiq Uannellin ssenaristliyi ilə Uan və Uannellin hekayəsi əsasındə çəkilmiş ABŞ psixoloji spletter qorxu filmi. 

Bu, *Mişar filmlər seriyası*-nın ilk hissəsidir və baş rollarda Uannell, Keri Elues, Denni Qlover, Monika Potter, Maykl Emerson, Ken Leunq və Tobin Bell iştirak edir. Film qurbanlarının yaşamaq iradəsini sınayan, onları sağ qalmaq üçün özlərinə böyük fiziki ağrılar verməli olduqları ölümcül "oyunlar" vasitəsilə sınaqdan keçirən qatilin sirri ətrafında fırlanan qeyri-xətti povestdən bəhs edir. Çərçivə hekayəsi qatilin ən son qurbanları (Uannell və Elues) böyük bir sökük vanna otağında oyanırlar və birinə öz ailəsini xilas etmək üçün digərini öldürmək əmri verilir.

Ssenari Uannell tərəfindən yazılmışdır və o Uan ilə öz ssenaristlik debütlərində hekayəni birgə yaradıblar. Əvvəlcə 2001-ci ildə yazılmışdı, lakin lahiyənin onların vətəni Avstraliyada istehsal olunması cəhdləri uğursuz olduqdan sonra Los-Ancelesə gəldilər. Prodüserləri cəlb etmək üçün onlar ssenaridən kənar bir səhnədən eyniadlı aşağı büdcəli qısametrajlı film çəkdilər. Bu 2003-cü ildə baş tutdu. Çünki Evolution Entertainment -dən prodüserlər dərhal birləşdilər və eyni zamanda Twisted Pictures loqosu ilə istehsal etiketini yaratdılar. Filmə 1,2 milyon dollarlıq kiçik büdcə verilib və 18 günə çəkilib.

*Mişar* ilk dəfə 19 yanvar 2004-cü ildə nümayiş etdirildi və Şimali Amerikada 29 oktyabr 2004-cü ildə Lionsgate Films tərəfindən nümayiş olundu. Film tənqidçilərdən ümumiyyətlə qarışıq rəylər aldı, lakin *[[Fəryad (film, 1996)|Fəryad]]* (1996) filmindən sonra ən gəlirli qorxu filmlərindən biri olaraq dünya üzrə 100 milyon dollardan çox gəlir əldə etdi. Film o vaxtdan bəri kült izləyiciləri qazandı və tez-tez bütün zamanların ən inqilabi qorxu filmlərindən biri kimi qəbul edildi. 31 oktyabr 2014-cü ildə filmin on illiyini qeyd etmək üçün seçilmiş teatrlardə yenidən ekrana buraxıldı. Filmin davamı olan Mişar 2 davam filmi 2005-ci ildə nümayiş olundu.
## İstinadlar
Abdullah ibn əl-Mübarək

**İbni-Mübarək** () kimi tanınan **Əbu Əbdirrəhman Abdullah ibn əl-Mübarək ibn Vəzih əl-Hənzəli əl-Mərvəzi** () — müsəlman ilahiyyatçı və hədis alimidir.

## Bioqrafiyası
O, 736-cı ildə Mərvdə anadan olub. Atası türk olan Abdullahın, anasının da türk olması haqqında rəvayətlər var.

O, 20 yaşında İslam elmlərini öyrənməyə başlayır. Onun ilk müəllimi ər-Rəbi ibn Ənəs əl-Xorasani olmuşdur. 758-ci ildən başlayaraq elm axtarışında İslam dünyasını gəzir. Süleyman ət-Taimi, Hişam ibn Urvə, əl-Əməş, Abdullah ibn Əvn, Əvzai, Əbu Hənifə, İbn Cureyc, Süfyan əs-Səvri, Şöbə ibn əl-Həccac, Malik ibn Ənəs, əl-Leysdən ibn Səd, İsmayıl ibn Əyyaş, Süfyan ibn Uyeynə və bir çox başqalarından hədis öyrənmişdir. Tələbələrinin çoxu ondan hədis nəql etmişlər: Əbu Davud, Yəhya ibn Main, İbn Əbu Şeybə, Əbdürrəzzaq əs-Səni, Yəhya əl-Qəttan, Əbdürrəhman ibn Mehdi və başqaları.

Abdullah ibn əl-Mübarək 797-ci ildə Ramazan ayının son ongünlüyündə vəfat edir və İraqın qərbindəki Hit şəhərində dəfn edilir.

## Əsərləri

Abdullah ibn Mübarəkin qələmə aldığı əsərlər bunlardır:

1. *[[Kitabüz-Zöhd vər-Rəqaiq]].* Məhəmməd peyğəmbər, səhabələr və tabiin, ibadət, ixlas, təvəkkül, doğruluq, təvazükarlıq, qənaət kimi mövzular haqqında yazılmış əsərdir. Hindistanda (1966) və Livanda nəşr edilmişdir. 

2. *Kitabül-Cihad.* Cihadın fəziləti, savabı və İslamdaki önəmi haqqında hədislərin cəmləndiyi və bu mövzuda qələmə alınmış ilk kitabdır. 262 hədisdən ibarət olan nüsxəsi N. Həmmad tərəfindən nəşr edilmişdir (Beyrut 1971).

3. *əl-Müsnəd.* Hadislə bağlı qələmə alınmış əsərdir. Zahiriyyə kitabxanasında saxlanılır.

4. *Kitabül-Bir vəs-sila.* Məlum olan yeganə nüsxəsi Zahiriyyə kitabxanasındadır.

5. *əs-Sünən fil-fiqh.* Fiqh haqqında yazılmış bu əsər dövrümüzə qədər gəlib çatmamışdır.

6. *Kitabüt-Təfsir.* Təfsir haqqında yazılmış kitabdır, lakin dövrümüzə qədər gəlib çatmamışdır.

7. *Kitabüt-Tarix.* Hədis ricalından bəhs edən bioqrafiq əsər olub, dövrümüzə qədər gəlib çatmamışdır.

Mənbələrdə Abdullah ibn Mübarəkin müəllifi olduğu, lakin dövrümüzə qədər gəlib çatmayan başqa əsərlərdən bəhs olunur. Bunlar aşağıdakılardır:

**əl-Ərbaun,*

**Kitabül-İstizan,*

**Kitabül-Mənasik.*

## İstinadlar

## Xarici keçidlər
Nika qiyamı

**Nika qiyamı** () — 532-ci ilin yanvar ayında 1 həftə ərzində imperator Yustinianı devirmək üçün baş verən qiyam. Üsyan bəzən şəhərin tarixi boyunca ən qanlı qiyam olaraq qeyd edilir, Konstantinopol əhalisinin demək olar ki, yarısı yandırıldı, on minlərlə insan öldürüldü.

## Tarixi
Qədim Roma və Afinanın demes adlanan assosiasiyası idman oyunları əsasən də at arabası yarışları ilə dəstəklənirdi. İlk başlar yarışlarda oyunçular dörd hissəyə bölünürdü, oyunçular hər hissənin rənginə uyğun uniformalar geyinirdi. Onlar Mavilər (Veneti), Yaşıllar (Prasini), Qırmızılar (Russati) və Ağlar (Albati) idi. 6-cı əsrdə öz aktivliyini qoruyan sadəcə mavilər və yaşıllar idi, hətta imperator Yustinian özü də mavilərin tərəfdarı idi.

Demes artıq Bizansın həm sosial həm də siyasi mövzusu halına gəlmişdi. Onlar artıq küçə quldur dəstələrinin və siyasi partiyaların aspektlərini birləşdirərək, teoloji problemlər və taxt iddiaçıları ilə bağlı mövqe tuturdular. Onlar tez-tez yarışlar arasında siyasi tələblər səsləndirərək imperiya siyasətinə təsir göstərməyə çalışırdılar. Artıq bəziləri onların Yustiniandan daha çox taxta layiq olduğunu düşünürdülər. 

531-ci ildə Mavilər və Yaşıllar at arabası yarışlarından sonra çıxan bəzi qətliamlara görə günahlandırılıb həbs edildi. Qatillərin çoxu daha sonra tapıldı və edam edildi. Lakin 532-ci il yanvarın 10-da onlardan ikisi, bir Mavi və bir Yaşıl qaçaraq qəzəbli kütlənin əhatəsində olan kilsədə sığınacaq axtardılar. 

Yustinian gərgin idi: İberiya müharibəsi artıq qurtarmaq üzrə idi və onlar farslarla danışıq aparırdılar, bu məqamda Yustinian şəhərdəki qiyamlara vaxt ayıra bilmirdi. Bu səbəbdən Yustinian 13 yanvarda yenidən at yarışlarının keçiriləcəyini və edam qərarlarını sadəcə həbs cəzasına çevriləcəyini elan etdi.

## İstinadlar
Suludərə

* Suludərə (Nəmin) — İranın Ərdəbil ostanının Nəmin şəhristanı ərazisinə daxil olan kənd. 
* Suludərə (Heris) - İranın Şərqi Azərbaycan ostanının Heris şəhristanı ərazisinə daxil olan kənd. 
* Suludərə (Kəleybər) — İranın Şərqi Azərbaycan ostanının Kəleybər şəhristanı ərazisinə daxil olan kənd.
Sultani

* Sultani (pul) — II. Mehmed dövründə (1477–1478-ci illərdə) zərb edilmiş, təxminən 3,45 qramlıq klassik Osmanlı qızıl pulu.  
* Sultani (Urmiya) — İranın Qərbi Azərbaycan ostanının Urmiya şəhristanı ərazisinə daxil olan kənd. 
* İmanxan Sultani — Azərbaycanlı futbol hakimi.   
* Şərəfəddin Hüseyn Sultani – XV əsr Azərbaycan xəttatı, Şamaxıda və Təbrizdə yaşamışdır.
Gələcəyin fizikası

**Gələcəyin fizikası** - Miçio Kakun tərəfindən gələcəklə bağlı yazılmış kitab. 

## Haqqında
2100-cü ildə dünya necə olacaq? Kompüterlər hansı formada idarə ediləcək? Əşyalar necə hərəkətə etdiriləcək? Dünyanın informasiya sahələrinə necə qoşulacağıq? Müəllif bu kitabda alimlərlə müsahibələrini ümumiləşdirərək təqdim edir. Oxucunun gözləri qarşısında sirli-sehrli bir reallıq canlanır.

## İstinadlar
*
Zevs (dəqiqləşdirmə)

* Zevs — Baş olimp tanrısı.
* Zevs (aerobatika eskadronu) — Yunanıstana məxsus aerobatika eskadronu.
Gümüşü Ulduzlar

**Gümüşü Ulduzlar**  () Misir Hərbi Hava Qüvvələrinə məxsus aerobatika eskadronudur. Komanda1974-cü ildə qurulub. Uçuşlar üçün Hongdu JL-8 təyyarəsinin K-8E versiyası istifadə olunur. Təyyarələr ağ, qırmızı və göy rənglərdən ibarət dizaynda boyanıb. Təyyarələr ağ, qırmızı və göy rəngli tüstü generatorları ilə təchiz olunub. 2010-cu ildən 10 təyyarədən ibarət komanda ilə uçuşlar həyata keçirilir: 9-u qrup şəklində düzülüş və 1 solo.   

## İstinadlar

## Xarici Keçidlər
Zevs (aerobatika eskadronu)

**Zevs aerobatika eskadronu** Yunanıstan Hərbi Hava Qüvvələrinə məxsus aerobatika komandasıdır. 2010-cu ildə qurulmuşdur. Uçuşlar üçün F-16 təyyarəsi istifadə olunur. Komanda Yunanıstanın *Carrè Asse*, *Acro Team*, *Hellenic Flame*, *New Hellenic Flame* komandalarının tarixini davam etdirir. İlk ictimai uçuşunu 1 fevral 2010 tarixində həyata keçirib.

## İstinadlar

## Xarici keçidlər
Dedal (aerobatika eskadronu)

**Dedal aerobatika eskadronu**  () Yunanıstan Hərbi Hava Qüvvələrinə məxsus aerobatika komandasıdır. 2005-ci ildə qurulmuşdur. Uçuşlar üçün T-6 Texan II təyyarəsi istifadə olunur.

## İstinadlar

## Xarici keçidlər
Tayfun (dəqiqləşdirmə)

* Tayfun qasırğası — Sakit okeanın qərbində  yaranan tropik siklonlarının yerli adı.
* Tayfun (aerobatika eskadronu) — Birləşmiş Krallığa məxsus aerobatika eskadronu.
Yengicə (Nəmin)

**Yengicə** () — İranın Ərdəbil ostanının Nəmin şəhristanı ərazisinə daxil olan kənd.

## Əhalisi
Kənddə 2006-cı il siyahıya alınmaya görə 45 nəfər yaşayır (6 ailə).

## İstinadlar
Səlcuqi ulduzu

**Səlcuq ulduzu** — qədim türk milli simvolu, damğası. Səlcuqlu memarlığında mədrəsə və məscidlərin divarlarına həkk olunmuş ən çox yayılmış simvollardan biridir.

## İstinadlar
Boris Livanov

**Boris Nikolayeviç Livanov** (; ) — sovet aktyoru, teatr rejissoru, SSRİ xalq artisti (1948), Stalin mükafatı (1941, 1942, 1947, 1949, 1950) və SSRİ Dövlət mükafatı (1970) laureatı, Vasili Livanovun atası.

## Həyatı
Boris Livanov 1924-cü ildən Moskva Bədaye Teatrının aktyoru, 50-ci illərdən eyni zamanda rejissoru olmuşdur. Ən yaxşı rolları Şvandiya ("Lyubov Yarovaya", K.Trenyov), Nozdryov ("Ölü canlar", N.Qoqolun eyniadlı əsəri üzrə), Solyonı ("Üç bacı", A.Çexov), Rıbakov ("Kreml saatı", N.Poqodin), Yeqor Bulıçov ("Yeqor Bulıçov və başqaları", M.Qorki), Dmitri Karamazov ("Karamazov qardaşları", F.Dostoyevskinin eyniadlı əsəri üzrə) və b. olmuşdur. 1924-cü ildən kinoda çəkilmişdir. "Dubrovski" (1936), "Baltik deputatı" (1937), "Minin və Pojarski" (1939), ""Varyaq" kreyseri" (1947), "Admiral Uşakov" (1953), "Dəniz haqqında poema" (1958) və. Lenin ordeni, 5 başqa orden və medallarla təltif edilmişdir.

## İstinadlar
Gülbin Tosun

**Gülbin Tosun** (), türk proqramçı, diktor və aparıcıdır. İstanbul Universitetində və London School of Business Studies Marketing-də təhsil alıb. O, Reuters xəbər agentliyində təcrübə keçib. 2009-cu ildən Gülbin Tosun ilə FOX Ana Xabər Xəftəsonu-də; Yayda FOX Main News təqdim edir. O, həm də FOX News-un müxbiri Ali Onur Tosunun böyük bacısıdır.

## Reaksiyalar
Gülbin Tosun 22 may 2022-ci il gecəsi Tvitterdə 28 mart 2022-ci ildə sahibsiz it hücumu nəticəsində dünyasını dəyişən 10 yaşlı Mahra Melin Pınarın anasına yazdığı cavabla böyük reaksiya verdi:*"Sabah səni izləyirəm!* *Yazıq!*Tosun reaksiyalardan sonra şərhini silib.

## İşlədiyi kanallar
* 2009-cu ildən FOX -da " Gülbin Tosun ilə FOX Main News Weekend " bülletenini təqdim edir. Yayda FOX Main News -u təqdim etməyə davam edir.
* 2006-cı ildə SKY Türk kanalında "Gülbin Tosunla səhər xəbərləri" verilişini təqdim edib.
* 2001-ci ildə London Türk Radiosunda xəbər bülletenləri hazırlayıb təqdim edib.
* 2000-ci ildə Kanal D kanalında aparıcı və spiker vəzifələrində çalışıb.
* 1999-cu ildə Show TV -də "Gecə xəbərləri" proqramını hazırlayıb təqdim edib.
* 1995-ci ildə Kanal E kanalında müxbir və xəbər aparıcısı işləyib.

## İstinadlar
Bizantili Homer

**[[Bizanti|Bizantili]] Homer** () — qədim yunan qrammatiki və faciə janrında yazan şairi. Onu yaşlı Homerdən fərqləndirmək üçün onu "*ho Neoteros*", yəni "gənc" də adlandırırdılar.

Qrammatik Andromak Filoloqun və şair Moeronun oğludur. Bəzi mənbələr Moeronu Homerin qızı kimi təqdim edirlər. E.ə. III əsrin əvvəllərində, İsgəndəriyyədə yaşayan II Ptolemey Filadelfin sarayında inkişaf etmişdir. Əsas rəqibi Sosit ilə birlikdə o, "İsgəndəriyyə Pleyad"ının (yeddi ulduz topasının adından) yeddi böyük faciəsi sırasında sayılır. Homerə müxtəlif 45, 47 və ya 57 pyes aid edilir, onların hamısı indi itirilmişdir. Yalnız birinin adı, "*Eurypyleia*" məlumdur.

## Mənbə

* William Smith, Dictionary of Greek and Roman Biography and Mythology
Sinədöydü

**Sinədöydü** — Məhərrəm ayında adətən şiə müsəlmanları tərəfindən edilən, sinənin döyülməsi və nəğmə vasitəsilə kədərin ifadə edildiyi mərasim. Ərəbdilli və farsdilli ölkələrdə ölkələrində latmiyya və ya lətmiyyə kimi, Hindistan və Pakistanda matəm və ya matəm-dari, həmçinin sinə aanni (sinənin döyülməsi) kimi tanınır. Sinədöydü çox vaxt Məhəmmədin nəvəsi Hüseyn ibn Əlinin şəhadətinin xatirəsinə edilir.

Sinədöydü 680-ci ildə baş verən Kərbəla döyüşünü Hüseyn ibn Əlinin Übeydulla ibn Ziyadın qüvvələri tərəfindən şəhid edilməsini xatırladan mərasimlər toplusu olan Məhərrəmliyin bir hissəsidir.

## İstinadlar
Devid Cintoli

**Devid Cintoli** (, ) — Amerikalı aktyor. NBC-nin fövqəltəbii dram serialı olan *[[Qrimm (teleserial, 2011)|Qrimm]]*-də detektiv Nik Burkart obrazını canlandırıb. Bundan başqa o *13 Saat: Benqazinin gizli əsgərləri* (2016) və *Buddyun* (2016) kimi filmlərdə də çəkilib. Hal-hazırda *[[Bir milyon kiçik şey (teleserial, 2018)|Bir milyon kiçik şey]]* televiziya serialında Eddi Saville obrazını canlandırır.

## Həyatı
Cintoli Viskonsin ştatının Milwaukee şəhərində Meri və Devid Cintolinin ailəsində anadan olub. Atası italyan, anası isə polyak və alman əsillidir. O Missuri ştatının Sent-Luis şəhərinin ətrafındakı Huntleydə böyüyüb. Gən oğlanlıq vaxtlarında çox atletik olmadığını etiraf edən Giuntoli "Orta məktəbdə oxuyanda boyum indikindən 90 sm qısa idi" deyib. Sözlərinə başının eyni ölçüdə qaldığını əlavə edib. "Mən yöndəmsiz uşaq idim. Orta məktəbdə bir az aktyorluğa meyil etməyə başladım." 1998-ci ildə Sent-Luis Universiteti Liseyini bitirdikdən sonra Indiana Universitetində Bloominqtonda oxumuş, 2002-ci ildə Beynəlxalq Biznes və Maliyyə üzrə bakalavr dərəcəsi qazanmışdır.

Cintoli kollecdən sonra Sent-Luisə qayıtdı. Bununla belə, onun ürəyində maliyyə karyerası əvəzinə əyləncəli olmaq istəyi var idi. Ailəsi bunu erkən başa düşdü, çünki o, gənc yaşlarından həmişə insanları güldürməkdən həzz alırdı. Orta məktəb teatr müəllimi ilə yenidən əlaqə saxlayaraq, yerli aktyorluq dərsləri almağa başladı.

## Karyera
Onun karyerada ilk addımı 2003-cü ildə MTV üçün istedad axtaran agent tərəfindən kəşf edildikdən sonra *Yol Qaydaları* realiti sealının Cənubi Sakit Okean mövsümündə rol alması ilə başladı. Cənubi Sakit Okeandakı üç aylıq macəra və *Real dünya/Yol qaydaları*-ın yeddinci mövsümündə sonrakı çıxışı onun kollec borcunu ödəmək üçün şərait yaratdı və o, tam ştatlı karyera kimi aktyorluq etmək qərarını daha da möhkəmləndirdi.

## Şəxsi həyat
Cintolinin *Yol Qaydaları-ndakı həmkarı* həmkarı Kara Zavaleta münasibəti olub.

O, tez-tez *[[Qrimm (teleserial, 2011)|Qrimm]]* çəkilişlərinə velosipedi ilə gedirdi. 2012-ci ildə istehsalda fasilə zamanı Cintoli Keniyadakı fil uşaq evinə baş çəkərək heyvanlardan birini özünə götürdü.

Cintoli 2017-ci ilin iyununda *Qrimm-dəki* həmkarı Bitsie Tullok ilə evləndi. Onlar 2018-ci ilin oktyabrında ilk övladlarını olacağını bildirdilər. 2019-cu ilin fevralında Vivian adlı qızları dünyaya gəldi. 2020-ci ilin yanvar ayında ailələrinə və Vankuverdəki işlərinə daha yaxın olmaq üçün Vaşinqton ştatına köçdü.

## Filmoqrafiya

### Film

### Televiziya

## Xarici keçidlər
* 
* 

## İstinadlar
Məhərrəmlik

**Məhərrəmlik**, **Məhərrəm əzadarlığı** və ya sadəcə **əzadarlıq** — əsasən şiə müsəlmanlar tərəfindən müşahidə edilən anım mərasimləri toplusu. Bu, İslam təqviminin birinci ayı olan Məhərrəm ayına təsadüf edir. Ritualla bağlı hadisələrin çoxu "*[[Hüseyniyyə]]*" kimi tanınan yığıncaq salonlarında keçirilir.

Mərasim Məhəmməd peyğəmbərin nəvəsi İmam Hüseyn ibn Əlinin I Yezidin əmri ilə Übeydulla ibn Ziyadın qüvvələri tərəfindən şəhid edildiyi Kərbəla döyüşünün ildönümüdür. Bu hadisənin illik matəm mövsümündə, əsas tarix kimi Aşura günü ilə qeyd olunması şiə icmasının kimliyini müəyyənləşdirməyə xidmət edir. Məhərrəmlik mərasimləri şiə müsəlmanların çox olduğu ölkələrdə keçirilir.

## İstinadlar

## Əlavə ədəbiyyat
* 
* 
* 
* 
* 
* 
* 
*  Reprinted in European volume (1997)
* 

## Xarici keçidlər
* Kashaf-ul-Haqaiq (کشف الحقائق)
* Athna Ashri Akhbari Islamic School of Thoughts
* Is Mourning of Muharram permissible?
* Description of breast beating portion of Muharram mourning ceremonies
* Azadari is a Way of Life
* A Brief Introduction to Majalis and Azadari
Ceyd

* Ceyd (Mortal Kombat) — "Mortal Kombat" oyun seriyasının personajlarından biridir. 
* Ceyd (Nəmin) — İranın Ərdəbil ostanının Nəmin şəhristanı ərazisinə daxil olan kənd.
* Ceyd İven —
Oqast Karl Rayşauer

**Oqast Karl Rayşauer** (; ) – amerikalı presviterian missioneri. Yaponiyadakı fəaliyyətinə görə tanınır. 1918-ci ildə Tokio Qadınlar Xristian Universitetinin, 1920-ci ildə isə həyat yoldaşı ilə birlikdə Yaponiya Karlar Danışıq Məktəbinin əsasını qoymuşdur.

## Həyatı
Oqast Karl Rayşauer 1879-cu ildə ABŞ-nin İllinoys ştatının Consboro şəhərində doğulmuşdur. 1902-ci ildə Hanover kollecindən, 1905-ci ildə isə Makkormik Teologiya Seminariyasından məzun olduqdan sonra Yaponiyaya getmişdir. Rayşauer xristianlığın digər dinlərlə əlaqəsi ilə maraqlandığı üçün 1917-ci ildə *"Yaponiyada buddizm tədqiqatları"* adlı elmi işini nəşr etdirmişdir. O, həmçinin Yaponiyada təkrarlanan protestant missionerlik cəhdlərini aradan qaldırmağa və məzhəb seminariyalarını möhkəmləndirməyə cəhd etmişdir. 1917-ci ildə Nyu-York Universiteti tərəfindən fəxri dərəcə ilə təltif olunmuşdur.

1941-ci ildə Yaponiyanı tərk etmiş və bir neçə il Nyu-York şəhərindəki Birlik Teologiya Seminariyasında müqayisəli dinlər mövzusunda dərslər vermişdir. Əsas əsərlərinə *"Yaponiyada tapşırıq: Müasir missionerlik prinsiplərinin tədqiqi"* (1926) və *"Oco yoşu: Cənnətdə doğum haqqında esselər"* (1930) aiddir.

## Ailəsi
Böyük oğlu Robert *"Erkən Yaponiya tarixi, e.ə. 40 – b.e. 1167"* adlı əsərinin nəşrindən qısa müddət sonra Şanxayda hava bombardımanı nəticəsində ölmüşdür. İkinci oğlu Ervin tanınmış yaponşünas olmuş, 1961–1966-cı illərdə ABŞ-nin Yaponiyadakı səfiri vəzifəsini yerinə yetirmişdir.

## İstinadlar

## Ədəbiyyat
*
Yatan ölüm

**Yatan ölüm** - Aqata Kristinin romanı.

## Haqqında
Tez-tez istirahət etmək üçün səyahətlərə yollanan Qvenda və Giles özlərinə həmişəlik qalmaq üçün şəxsi ev axtarırlar. Belə bir məqamda Gilesin xalası vəfat edir. Ev əşyalarını ona miras qalır. Bundan sonra şəxsi ev onlara daha əlçatan olur. Maddi vəziyyətləri düzələn cütlük heç bir çətinlik yaşamır. Daha sonra özlərinə uyğun bir ev tapırlar. Əsas hadisələr də elə bundan sonra başlayır.

## İstinadlar
*
Kamal Sulaoğlu

**Kamal Sulaoğlu** və ya **Kamal Zəki Sulaoğlu** () — Türkiyə jurnalisti, yazıçısı və qeyri-hökumət təşkilatı meneceri. Xüsusilə Bursadakı nəşriyyat fəaliyyəti ilə tanınır.

## İstinadlar
Qatardakı qız (roman)

**Qatardakı qız** kitabı - Sirlərlə dolu bir detektivdir.

## Haqqında
Baş qəhrəman Reyçelin ağır taleyi var. Həyatı uçuruma yuvarlanıb. O ərindən ayrılmış, işini itirmiş və içkiyə aludə olmuşdur. Səhərlər özünü içkiylə sakitləşdirir. Onun tək bir əyləncəsi var o da, qatarla Londona gedib veyillənmək. Qonşuları düşünür ki, onun işləri qaydasındadır. Qatarla gedərkən o, keçmiş ərinin evini müşahidə edir. Bu zaman qonşu ev diqqətini çəkir. Reyçel düşünür ki, orada ideal ailə yaşayır. O, hətta öz qəhrəmanlarına Ceyson və Cess adlarını uydurub. Onların həyatı qəhrəmanımızın istədiyi bir xəyaldır. Amma günlərin bir günündə hər şey dəyişildi. Reyçel qatardan gördü ki, Cess tanımadığı kişi ilə evin bağçasında öpüşür və ertəsi gün qız yoxa çıxır, bu barədə bütün mətbuat yazır. Reyçel də ərazidə baş vermiş hadisənin şahidi olur.

## İstinadlar
*
E²

**e²** (İtalyanca tələffüz: E Quadrato) italyan musiqiçisi Eros Ramazzotti tərəfindən 27 oktyabr 2007-ci ildə buraxılmış **kolleksiya** albomudur. Bu albomu hazırlayarkən Ramazzotti Santana, Ricky Martin, Tina Turner, Amaia, Anastacia, Wyclef Jean, Take 6, Steve Vai, Cher və Dado Moroni ilə işləmişdir. Bu albom çıxdığı zaman İtaliyada satıldı. Ənənəvi Eros Ramazzotti mahnılarına əlavə olaraq, bu alboma 2007 Ramazzotti mahnıları da daxildir: **Non Siamo Soli**, **Ci Parliamo Da Grandi**, **Dove si nascondono gli angeli** və **Il tempo tra di noi** . Bu albomun yazıları; ABŞ, İtaliya, İngiltərə və Hollandiyada istehsal edilmişdir . Bu albomda 2 disk var və albomun dili italyancadır .

## Albomda mahnılar

* Bu albomun ilk diskinə 4 yeni Eros Ramazzotti mahnısı daxildir;

# Non Siamo Soli ( Rikki Martin ilə)*,
# Terra Promessa,
# Una Storia Importante (remiks),
# Un Cuore Con Le Ali,
# Adesso Tu,
# Se Bastase Una Canzone,
# Un'Altra Te,
# favola,
# Più Bella Cosa,
# Più Che Puoi ( Cher ilə),
# Non Ti Prometto Niente,
# Mən Sənə Aidəm ( Anastasiya ilə),
# La Nostra Vita,
# Ci Parliamo Da Grandi*,
# Dove Si Nascondono Gli Angeli*,
# Il Tempo Tra Di Noi*.

### Disk 2

* Bu albomun ikinci diskində 2007-ci ildən ənənəvi Eros Ramazzotti mahnılarının aranjimanları var;

# Adesso Tu (Gian Reverberi ilə),
# Cose Che Ho Visto (Michelle Canova ilə),
# Musica E (Gian Reverberi ilə),
# Dolce Barbara (Dado Moroni ilə)
# Taxi Story ( Con Spencer ilə birlikdə),
# Cose Della Vita (Con Shanks ilə),
# L'Aurora ( Wyclef Jean ilə),
# Piu Bella Cosa (Con Şenks ilə)
# Dove Ce Musica ( Stiv Vai ilə),
# E Ancor Mi Chiedo (Gian Reverberi ilə),
# Fuoco Nel Fuoco ( Santana ilə),
# L'Ombra Del Gigante ( Pat Leonard ilə),
# Il Buio Ha I Tuoi Occhi (Rhytm del Mundo ilə),
# Un'attimo Del Pace ( Take 6 ilə),
# Un'emozione Per Semper (rəisləri ilə),
# Solo Ieri (Gian Reverberi ilə),
# Esta Pasando Noviembre (Amaia ilə)

### kliplər

* Il Tempo Tra Di Noi (Nəşr: 10 avqust 2007)
* Non Siamo Soli (11 oktyabr 2007-ci ildə nəşr olundu),
* Ci Parliamo Da Grandi (Nəşr: 21 Mart 2008)
Vahid Hacıyev (dövlət xadimi)

**Vahid Rasim oğlu Hacıyev** () — Şərqi Zəngəzur iqtisadi rayonuna daxil olan Qubadlı, Cəbrayıl və Zəngilan rayonlarında Azərbaycan Respublikası Prezidentinin xüsusi nümayəndəsi.

## Həyatı
Vahid Hacıyev 19 aprel 1983-cü ildə Bakı şəhərində oftalmoloq Rasim Hacıyevin ailəsində anadan olub və buradakı 2 saylı Texniki- Humanitar liseydə orta məktəbi bitirib. 2003-cü illərdə Bakı Dövlət Universitetinin Beynəlxalq Hüquq və Beynəlxalq Münasibətlər fakültəsində bakalavr, 2005-ci illdə isə həmin universitetdə Beynəlxalq Hüquq və Beynəlxalq Münasibətlər üzrə magistr təhsilini almışdır. Daha sonra 2019-cu ildə İngiltərənin Koventri şəhərində yerləşən Vorvik Universitetində Biznesin İdarə Edilməsi ixtisası üzrə magistr dərəcəsinə yiyələnmişdir.
Rus, İngilis dillərini bilir. Ailəlidir, üç övladı var.

## Fəaliyyəti
Əmək fəaliyyətinə 2004-cü ildən Deloitte Azərbaycan şirkətində aparıcı auditor kimi başlamışdır. 2007–2009-cu illərdə BP Azərbaycan şirkətində vergi üzrə analitik, 2009–2012-ci illərdə vergi üzrə müşavir, 2012–2014-cü illərdə BP Azərbaycan, Gürcüstan və Türkiyə üzrə vergi hesabatlılığı idarəsinin rəhbəri, 2014–2017-ci illərdə həmin şirkətin icra aparatının rəhbəri olaraq çalışmışdır. 2017–2019-cu illərdə həmin şirkətdə Dayaz su Abşeron yarımadası üzrə hasilat bölgüsünün kommersiya üzrə rəhbəri, 2019–2020-ci illərdə isə BP Azərbaycan şirkətinin bütün kəşfiyyat layihələri üzrə kommersiya direktoru vəzifələrini tutmuşdur. Daha sonra 2020–2022-ci illərdə bitkiçilik və iri taxılçılıq növü üzrə fəaliyyət göstərən "Agro Dairy" MMC-də direktoru vəzifəsində çalışmışdır. 04 may 2022-ci ildə Azərbaycan Respublikası Prezidentinin Sərəncamı ilə Şərqi Zəngəzur iqtisadi rayonuna daxil olan Zəngilan rayonunda Azərbaycan Respublikası Prezidentinin xüsusi nümayəndəsi təyin edilmişdir.
22 iyul 2022-ci ildən həm də Azərbaycan Respublikası Prezidentinin Sərəncamı ilə "Şərqi Zəngəzur iqtisadi rayonunda 1 saylı Bərpa, Tikinti və İdarəetmə Xidməti" publik hüquqi şəxsin Müşahidə Şurasının sədri təyin edilmişdir.
Azərbaycan Respublikası Prezidentinin 30 dekabr 2022-ci il sərəncamı ilə Şərqi Zəngəzur iqtisadi rayonuna daxil olan Qubadlı, Cəbrayıl və Zəngilan rayonlarında Azərbaycan Respublikası Prezidentinin xüsusi nümayəndəsi təyin edilmişdir. 22.06.2022-ci ildə Vahid Hacıyevə 3-cü dərəcə dövlət müşaviri ixtisas dərəcəsi verilmişdir.

## İstinadlar

## Xarici keçidlər
*
Vahid Hacıyev

* Vahid Hacıyev (bioloq) — Azərbaycan bioloqu, Azərbaycan Milli Elmlər Akademiyasının həqiqi üzvü (1989), biologiya elmləri doktoru (1966), professor (1970).
* Vahid Hacıyev (dövlət xadimi) — Şərqi Zəngəzur iqtisadi rayonuna daxil olan Zəngilan rayonunda Azərbaycan Respublikası Prezidentinin xüsusi nümayəndəsi.

## Həmçinin bax
* Vahid (ad)
* Hacıyev
Non siamo soli

**Non Siamo Soli** — 2007-ci ildə  Eros Ramazotti və Riki Martin tərəfindən italyan dilində ifa olunan mahnıdır. Puerto-Rikolu Riki Martin ispan əsilli olmasına baxmayaraq, bu mahnını italyan dilində ifa edib. 

Bu mahnının klipi 2007-ci ilin noyabrında işıq üzü görmüş və ABŞ -da çəkilmişdir. Sözləri italyan musiqiçisi Kabbalaya və Roma bəstəkarı Giudettiyə məxsusdur .

*
Varlığın dözülməz yüngüllüyü (roman)

**Varlığın dözülməz yüngüllüyü** -  Milan Kunderanın 1982-ci ildə yazdığı kitab.

## Haqqında
İlk dəfə 1984-cü ildə Fransada fransız dilində nəşr olunan kitab ilk nəşr olunduğu andan ədəbi aləmdə öz əksini tapmışdır. Çex orijinalı növbəti il nəşr olundu. Onun türk dilinə tərcüməsi ilk dəfə 1986-cı ildə, 2014-cü ilin martında isə 41-ci nəşrini həyata keçirmişdir. Roman 1987-ci ildə eyniadlı filmə uyğunlaşdırılıb.

Romanda baş qəhrəmanlar Tereza, Tomas, Sabin və Franzın münasibətləri 1968-ci ilin Praqa baharı və ondan sonra Sovet İttifaqının Çexoslovakiyaya hücumu arxa plana keçərək izah edilir. Hadisələr Praqa, Paris, İsveçrə, Kambocada baş verir. Yeddi hissədən ibarətdir.

## İstinadlar
*
Yatan adam (roman)

**Yatan adam** — fransız yazıçısı Jorj Perekin 1967-ci ildə yazdığı roman. Bu, ikinci şəxsin hekayəsindən istifadə edir və bir gün dünyaya biganə olmağa qərar verən 25 yaşlı tələbəni izləyir. Yatan adam 1974-cü ildə çəkilmiş *"The Man Who Sleeps"* filminə uyğunlaşdırılmışdır.

## Haqqında
Roman 1967-ci ildə Éditions Denoël vasitəsilə Fransada nəşr olunub. Andrew Leak tərəfindən ingilis dilinə tərcüməsi 1990-cı ildə David R. Godine vasitəsilə Jorj Perekin ilk romanı olan: Altmışıncıların Hekayəsi ilə ortaq bir cilddə nəşr edilib.

## Xarici keçidlər
* Yatan adam https://www.kitapyurdu.com/kitap/uyuyan-adam/24085.html

## İstinadlar
*
İsrail vətəndaşları üçün viza tələbləri

**İsrail vətəndaşları üçün viza tələbləri** İsrail pasportu olan vətəndaşlara aiddir. 11 yanvar 2022-ci il tarixinə İsrail vətəndaşları 159 ölkə və əraziyə vizasız və ya vizanı girişdə əldə etməklə daxil ola bilərlər. Bununlada İsrail pasportu Qlobal Pasport İndeksi 2021-ə görə səyahət azadlığı baxımından 24-cü yerdədir.

Abraham Accords Sülh Sazişləri İsrail pasportunun 2021-ci ilin avqustunda reytinqdə 13 pillə yüksələrək 13-cü yerə yüksəlməsinə səbəb oldu.
## Viza tələbləri xəritəsi

## Viza tələbləri
Turist olaraq səyahət edən ümumvətəndaş pasport sahibləri üçün viza tələbləri:

### Əvvəlcədən təsdiqlənmiş vizaların götürülməsi
Əvvəlcədən təsdiqlənmiş vizalar səfirlik və ya konsulluq əvəzinə aşağıdakı ölkələrə gəldikdən sonra götürülə bilər.

### Tanınmamış və ya qismən tanınan ölkələr

### Asılı və muxtar ərazilər

## Xaricdə İsrail vətəndaşlarının konsul müdafiəsi

İsraili tanıyan 159 dövlətdə 70 daimi səfirlik, 23 konsulluq və beş “xüsusi” missiya var.

2014-cü ildən etibarən Almaniya israillilərin təmsil olunmadığı ölkələrdə israillilərə konsulluq yardımı təklif edir.

Şimali Koreya İsraili “imperialist peyk” kimi qəbul etdiyi üçün onu ölkə kimi tanımır. 2016-cı ildən bəri İsrail mülki vətəndaşlarına İsraildə müvafiq vizalarla Şimali Koreyaya vasitəçi olmadan getməyə icazə verilib.

## Ərəb-İsrail münaqişəsi
Ərəb dövlətləri ilə davam edən münaqişə səbəbindən Birləşmiş Millətlər Təşkilatının 13 ərəb üzvü İsrail Dövlətini tanımır. Bunlar Əlcəzair, Komor, Cibuti, İraq, Küveyt, Livan, Liviya, Qətər, Səudiyyə Ərəbistanı, Somali, Suriya, Tunis və Yəmən ölkələridir. İsrail vətəndaşlarının bu ölkələrin əksəriyyətini ziyarət etmək üçün Daxili İşlər Nazirliyinin xüsusi icazəsi lazımdır.

## Həmçinin bax
* İsrail pasportu

## İstinadlar və qeydlər
Herman Rösler

**Karl Fridrix Herman Rösler** (; ) – Almaniya hüquqşünası və iqtisadçısı. Yaponiyada fəaliyyət göstərmiş, Meyci hökumətinin xarici məsləhətçilərindən biri olmuşdur. 

## Həyatı
Herman Rösler 1834-cü ildə doğulmuşdur. Onun atası vəkil olmuşdur. Rösler Erlangen və Münhen universitetlərində hüquq və politologiya üzrə təhsil almışdır. Məhkəmələrdə işlədikdən sonra Erlangen Universitetində privat-dosent, 1862-ci ildə isə Rostok Universitetində professor dərəcəsi almışdır.

1878-ci ildə Yaponiya hökumətinin təklifini qəbul edərək Yaponiyaya gəlmişdir. O, Yaponiyanın Xarici İşlər Nazirliyində işləməyə başlamış, 1884-cü ildə kabinetin hüquq məsləhətçisi olmuşdur. Konstitusiya tərtib etməklə vəzifələndirilən İto Hirobuminin tələbindən sonra Rösler İnoe Kovaşi ilə birlikdə Meyci konstitusiyası üçün qaralamalar hazırlamışdır. O, güclü monarxiya sisteminə qarşı olan simpatiyasını və populist hakimiyyətə qarşı olan antipatiyasını konstitusional töhfələrində əks etdirmişdir. Meyci konstitusiyası 1889-cu ildə qəbul edilmişdir.

1893-cü ildə Almaniyaya qayıtmazdan qabaq ticarət məcəlləsinin tərtibatında iştirak etmişdir. Bu məcəllə onun ölümündən sonra – 1899-cu ildə qəbul edilmişdir.

## İstinadlar

## Ədəbiyyat
* 

## Xarici keçidlər
* ''Deutsche Biographie'' onlayn ensiklopediyasında.
Yusif Ziya Qazancıoğlu

**Yusif Ziya Qazancıoğlu** (; ) — Türkiyə siyasətçisi.

Yusif Ziya Qazancıoğlu 1914-cü ildə Trabzonda anadan olmuşdur. Ankara Universitetinin Hüquq fakültəsində və Belçika Leuven Universitetinin hüquq fakültəsində təhsil almışdır. Kadıköy hakim müavini kimi qanuni işlərdə çalışdıqdan sonra XVII çağırış Trabzon millət vəkili olmuşdur. O, "ANAP"ın deputatlarının oturduğu yerlərin ətrafında gəzişməsi ilə tanınırdı. O, deputat olduğu müddətdə Avropa Şurasının əvəzedici üzvü seçilmişdir. 1987-ci ildə Ankarada ürək tutması nəticəsində vəfat etmişdir. Onun cənazəsi dəfn olunmaq üçün İstanbula aparılmışdır. Qazancıoğlu fransızca danışırdı.

## İstinadlar
Qartal Patrulu

**Qartal Patrulu** () () İspaniya Hava və Kosmik Qüvvələrinə məxsus aerobatika eskadronudur. 4 iyul 1985 tarixində qurulmuşdur.

## Qəzalar
* 27 fevral 2020: Solo pilot Eduardo Fermín Garvalena La-Manqa dili yaxınlığında təyyarəsinin okeana çırpılması nəticəsində həlak olub.

## İstinadlar

## Xarici keçidlər
Rəhimbəyli

**Rəhimbəyli** — Azərbaycan soyadı.

* Firəngiz Rəhimbəyli (1960—2022) — Azərbaycan müğənnisi, aktrisa.
* Nailə Rəhimbəyli (d. 1968) — AMEA Folklor İnstitutunun “Musiqi Folkloru” şöbəsinin müdiri.

;Digər
* Rəhimbəyli-i Süfla (Meşkinşəhr)
* Rəhimbəyli-i Ülya (Meşkinşəhr)
Kotohira məbədi

və ya **Konpira məbədi** – Yaponiyanın Kaqava prefekturasının Kotohira qəsəbəsinin Nakatado rayonunda yerləşən şintoist məbədi. Şintoizm ilahı olan Omononuşi-no-kamiyə və İmperator Sutokuya həsr olunmuşdur.

## Tarixi
İmperator Sutoku Sanuki əyalətində sürgün zamanı öldüyü üçün məbəd XI əsrin əvvəllərində həmin əyalətdə tikilmiş və əvvəlcə buddizm-şintoizm ilahı olan Konpiraya həsr olunmuşdur. Bu ilahın mənşəyi Hindistanda Qanq çayının timsah tanrısı olan Kumbhira ilə əlaqədardır. Məbəd dənizə yaxın yerləşdiyi üçün Konpira balıqçıların və dənizçilərin qoruyucu ilahı hesab edilmiş, hətta yaxınlıqda yerləşən bir buddist məbədinin qoruyucu ilahı olmuşdur.

1868-ci ildə buddizm ilə şintoizmin ayrılmasından sonra Konpira şintoizm ilahlarından biri olan Omononuşi-no-kami olaraq yenidən identifikasiya edilmişdir. Omononuşi-no-kami VIII əsrə aid "Kociki" salnaməsində "dənizi işıqlandıran tanrı" kimi təsvir edilmişdir.

Hər ilin 10 oktyabr tarixində məbəddə festival keçirilir.

## Qalereya

Kotohira-gu04n4500.jpg|Əsas məbəd.
Kotohira-gu21n4500.jpg|Honden.
Konpira Shrine, Kagawa Prefecture; November 2019 (05).jpg|Heykəl.
Daimon Kotohira-gu01s5s4200.jpg|Böyük darvazası.


## İstinadlar

## Ədəbiyyat
*
İlf və Petrovun əsərlərininin ekranlaşdırılma siyahısı

## " [[On iki stul (roman)|On iki stul]] " (1928)

* 1933 - On iki stul (Çexoslovakiya-Polşa). Avropa realisinə uyğunlaşdırılıb;
* 1936 - Zəhmət olmasa oturun! (İngiltərə);
* 1938 - 13 stul (Almaniya). Ssenari alman realisinə uyğunlaşdırılıb;
* 1939 - Vərəsəlik arxasınca qaçışda (İtaliya);
* 1945 - İş kisələrdədir (ABŞ);
* 1945 - On üç stul (İsveç);
* 1954 - Yeddi qara büstqalter (İsveç). Axtarış obyekti büstqalterlərdən birinə tikilmiş brilyantdır;
* 1957 - On üç stul (Braziliya);
* 1957 - Xoşbəxtlik küçədə yerləşir (Almaniya);
* 1962 - On iki stul (Kuba). Süjet Kuba məkanına köçürülüb;
* 1966 - 12 stul, televiziya tamaşası. Bender rolunda - İqor Qorbaçov, rej. Aleksandr Belinski;
* 1969 - On üç nəfərdən biri (İtaliya-Fransa);
* 1970 - On iki stul (The Twelve Chairs) (ABŞ). Bender rolunda Frank Langella, rej. Mel Brooks;
* 1971 - On iki stul. Arçil Qomiaşvili Bender rolunda, rej. Leonid Qayday;
* 1972 - Rabe, Pilz və 13 stul (Almaniya FR). Televiziya serialı;
* 1976 - On iki stul. Bender rolunda - Andrey Mironov, rej. Mark Zaxarov;
* 1997 - Babam və 13 stul (Avstriya);
* 2004 - On iki stul (Zwölf Stühle) (Almaniya). Bender rolunda - Georgi Deliev, rejissor Ulrike Ottinger;
* 2005 - On iki stul. Bender rolunda - Nikolay Fomenko, rejissor. Maksim Papernik;
* 2011 - 12 oturacaq (İran);
* 2013 - Xoşbəxtlik stullarda deyil (İtaliya). Rej. Carlo Mazzacurati;
* 2016 - 12 stul, rej. Algis Ramanauskas. Süjet müasir Litvaya köçürülüb.

## "[[Qızıl buzov]]" (1931)

* 1958 — "Vasisuali Loxankin". Romandakı səhnənin qısametrajlı film kimi ekranlaşdırılması. Rej. Georgi Daneliya və Şöhrət Abbasov;
* 1968 — Qızıl buzov. Bender rolunda - Sergey Yurski;
* 1969-1970 — Parada mən rəhbərlik edəcəyəm (ÇSSR). Bender rolunda (filmdə onun adı Foltdur) — Karel Höger;
* 1974 — Qızıl buzov (Macarıstan). Bender rolunda (orada adı Oskar Benderdir) — İvan Darvaş;
* 1993 — Səfehin xəyalları. Bender rolunda — Sergey Krılov;
* 2006 — Qızıl buzov, serial. Bender rolunda — Oleq Menşikov.

## Digər

* 1936 - Sirk;
* 1961 - Olduqca ciddi (Robinzon necə yaradılıb, oçerk);
* 1972 - İlf və Petrov tramvada gedirdilər (hekayələr və felyetonlar əsasında);
* 1988 - Parlaq şəxsiyyət.

## Bağlantılar

* imdb.com-da Ilf səhifəsi
* Petrovun imdb.com saytındakı səhifəsi
Minabad (Nəmin)

**Minabad** () — İranın Ərdəbil ostanının Nəmin şəhristanı ərazisinə daxil olan kənd.

## Əhalisi
Kənddə 2006-cı il siyahıya alınmaya görə 1,311 nəfər yaşayır (306 ailə).

## İstinadlar
Dünya nizamı (kitab)

**Dünya nizamı** — Henri Kissincer tərəfindən yazılmış kitab.

## Haqqında
1973-cü il Nobel Sülh Mükafatı laureatı, ABŞ-də Milli Təhlükəsizlik müşaviri və Dövlət Departamenti və bir çox prezidentlərin xarici siyasət məsələləri üzrə müşaviri vəzifələrində çalışmış Henri Kissincer həm təcrübələrini, həm də dünyadakı keçmiş və gələcəyə dair təhlillərini çatdırır.

Kissincerə görə, Dünya israrla nizam-intizam axtarsa da, demək olar ki, dörd əsr əvvəl Almaniyanın Vestfaliya bölgəsində keçirilən sülh konfransında bir çox digər sivilizasiyaların iştirak etmədən və hətta bilmədən düşünülmüş əsərdən bəri əsl dünya nizamı heç vaxt mövcud olmayıb. Tarixin çox hissəsi boyu sivilizasiyalar öz nizam anlayışlarını müəyyən etmişlər. Hamısı özlərini dünyanın mərkəzi hesab edirdilər və öz prinsiplərinə universal etibarlılıq aid edirdilər. Bu gün beynəlxalq problemlər qlobal miqyasda yaşanır və ölkələr demək olar ki, dünyanın müxtəlif yerlərində baş verən siyasi hadisələrə dərhal cəlb olunurlar. Buna baxmayaraq, bir çox məsələlərdə əsas oyunçular arasında konsensus yoxdur. Və nəticədə gərginlik artır.

Kissincerin dərin tarixi araşdırmalarına və şəxsi təcrübələrinə əsaslanan *Dünya Nizamı* oxucuları dünya tarixindəki əsas hadisələrə səyahətə çıxarır. Soyuq müharibənin sonunda Reyqannın Sovet prezidenti Qorbaçovla keçirdiyi gərgin danışıqların təfərrüatlarından tutmuş ABŞ-Çin münasibətlərinin gələcəyinə qədər. O, İraq və Əfqanıstandakı münaqişələrdən əldə edilmiş dərslərdən tutmuş İranla nüvə danışıqlarının təhlilinə, Qərbin Ərəb Baharına reaksiyasından tutmuş, Ukrayna ilə bağlı Rusiya ilə gərginliyə qədər geniş spektrli hadisələrə unikal perspektiv təklif edir.

## İstinadlar
* 
* 

## Xarici keçidlər
* Dünya düzeni https://www.idefix.com/Kitap/Dunya-Duzeni/Arastirma-Tarih/Politikaarastirma/Dunya-Politika/urunno=0000000693304
İndiki uşaqlar möcüzədir (roman)

**İndiki uşaqlar möcüzədir** - Əziz Nesinin 1967-ci ildə yazdığı romandır. 2014-cü ilin aprel ayından etibarən 68-ci nəşri olan bu kitab indiyədək 525.000 tirajla nəşr olunub və yazıçın ən çox satılan kitabıdır.

## Haqqında
Əhməd və Zeynəb adlı iki uşaq ayrılır və bir-birlərinə yaşadıqlarını məktublar vasitəsilə danışırlar. Əhməd və Zeynəb əvvəllər eyni məktəbdə oxuyublar, lakin sonradan Zeynəb Ankaraya köçüb. Məktub yazacaqlarına söz verdilər. Zeynəbin Mətin adlı qardaşı, Əhmədin isə Fatoş adlı bacısı var. Əhməd Zeynəbə, Zeynəb isə Əhmədə məktəbdə və evdə yaşadıqları hadisələri danışır. Bu kitab uşaqların analarına, atalarına və müəllimlərinə necə baxdıqlarını təsvir edir və uşaqlara özlərini necə müdafiə etməyi öyrədir.

## Xarici keçidlər
* Şimdiki Çocuklar Harika https://www.dr.com.tr/Kitap/Simdiki-Cocuklar-Harika/Mizah/Mizah-Romani-Oyku/urunno=0000000193784
* Şimdiki Çocuklar Harika https://www.kitapyurdu.com/kitap/simdiki-cocuklar-harika/73558.html

## İstinadlar
*
*
*
Müslüm Maqomayevin abidəsi (Bakı)

**Müslüm Maqomayevin abidəsi** — Azərbaycanın paytaxtı Bakı şəhərində Dənizkənarı Milli Parkda görkəmli Azərbaycan müğənnisi və bəstəkarı Müslüm Maqomayevin xatirəsinə ucaldılmış abidə

Prezident İlham Əliyev 2020-ci il martın 12-də Azərbaycan musiqi mədəniyyəti xəzinəsinin zənginləşdirilməsinə dəyərli töhfələr vermiş fitri istedada malik görkəmli sənətkar, dünyaşöhrətli opera və estrada müğənnisi, SSRİ Xalq artisti Müslüm Maqomayevin xatirəsinin əbədiləşdirilməsi ilə bağlı Sərəncam imzalayıb. Həmin Sərəncama əsasən ucaldılan abidənin müəllifi Xalq rəssamı, heykəltaraş Ömər Eldarovdur. Bürüncdən hazırlanan abidənin hündürlüyü 2 metrdir. Abidənin önündə Azərbaycan və ingilis dillərində hazırlanan müvafiq məlumat lövhəsi quraşdırılıb.

## Açılışı
Avqustun 17-də Bakının Dənizkənarı Milli Parkında dünyaşöhrətli müğənni Müslüm Maqomayevin abidəsinin açılışı olub. Açılışda Azərbaycan Respublikasının Prezidenti İlham Əliyev və birinci xanım Mehriban Əliyeva, Müslüm Maqomayevin həyat yoldaşı Tamara Sinyavskaya, Fərhad Bədəlbəyli və başqaları açılışda iştirak ediblər.

## Həmçinin bax
* Müslüm Maqomayev (müğənni)

## İstinadlar

## Xarici keçidlər
* Müslüm Maqomayevin abidəsi açılıb
Akama məbədi

– Yaponiyanın Yamaquçi prefekturasının Şimonoseki şəhərində yerləşən şintoist məbədi. Qenpey müharibəsi zamanı öldürülmüş İmperator Antokuya həsr olunmuşdur. Meyci islahatına qədər buddist məbədi olmuşdur.

## Tarixi
1185-ci ildə baş verən və Qenpey müharibəsinin həlledici döyüşü olan Dan-no-ura dəniz döyüşündə Minamoto klanına məğlub olan Tayra klanının bir çox üzvü, eləcə də, 7 yaşlı İmperator Antoku suda boğdurularaq öldürülmüşdür. Antokunun nəşi tapılmış və Akamaqesekidə yerləşən bir buddist məbədinin yaxınlığında basdırılmışdır.

1191-ci ildə İmperator Qo-Toba buddist məbədinin adını Amida məbədi olaraq dəyişdirmiş və Antokunun ruhuna dua etmək üçün memorial zalı tikməyi əmr etmişdir. 1875-ci ildə Meyci hökuməti məbədi şintoist məbədinə çevirmiş və adını Akama məbədi olaraq dəyişdirmişdir.

## Xüsusiyyətlər
Məbəddə saxlanılan ən əhəmiyyətli əşya XIII əsrə aid olan *"[[Heykenin nağılı]]"* əsərinin əlyazmasıdır. Bu əlyazma *"Naqato-bon"* adı ilə tanınır.

Məbədin illik festivalı hər ilin 7 oktyabr tarixində baş tutsa da, məbəd daha çox hər ilin 23-25 aprel tarixlərində keçirilən Senteysan festivalına görə tanınır. Bu festival İmperator Antokuya ehtiram göstərmək məqsədi ilə baş tutur.

## Qalereya

Akama-jingu suiten-mon 2.jpeg|Məbədin əsas darvazası olan Suyten darvazası.
Nanamori-zuka.jpeg|Tayra döyüşçülərinin məzarları.
View of Haiden of Akama Shrine.JPG|Hayden.
Mausoleum of Emperor Antoku.jpg|İmperator Antokunun mavzoleyi.


## İstinadlar

## Ədəbiyyat
*
Hacıman şəlaləsi

**Hacıman şəlaləsi** — Azərbaycan Respublikasının Ağsu rayonu, Hacman kəndi inzibati vahidliyində yerləşir. Şəlalə həmçinin Pirqulu Dövlət Təbiət Qoruğunun bir hissəsini təşkil edir.
## İstinadlar
Breton şattlı

** Breton şattlı** () (başqa adıyla "Broussard və Cri-cri") Fransada fəaliyyət göstərən aerobatika komandasıdır. Komandanın debütü 1993-cü ilə təsadüf edir. Uçuşlar üçün Max Holste MH.1521 Broussard və ən kiçik 2 mühərrikli təyyarə olan Colomban Cri-cri istifadə olunur. Komandanın fərqliliyi onda ibarətdir ki, Cri-cri özü havalanmır. Aviaşou təyyarənin üstünə quraşdırılmış Cri-Cri ilə havaya qalxması ilə başlayır və ayrılmazdan əvvəl bir neçə fiqur həyata keçirilir. Daha sonra havada Cri-cri ayrılır və birlikdə uçuş həyata keçirirlər. Təyyarənin başqa təyyarə üstündə havaya qalxması daha əvvəl 1939-cu ildə "Short Mayo" və "Short Mercury" təyyarələri ilə həyata keçirilib.

## İstinadlar

## Xarici keçidlər
Vəhşiliyin universal tarixi

**Vəhşiliyin universal tarixi** (*Historia universal de la infamia*) ― Xorxe Luis Borxes tərəfindən ilk dəfə 1935-ci ildə nəşr edilmiş və 1954-cü ildə müəllif tərəfindən yenidən işlənmiş qısa hekayələr toplusudur. Hekayələrin əksəriyyəti 1933-1934-cü illər arasında "*Crítica*" qəzetində dərc olunub və "sehrli realizm" terminini ilk dəfə istifadə edən Angel Floresin sözlərinə görə, sehrli realizm hərəkatı bu kitabla başlayıb.

## Haqqında
Hekayələr (*Hombre de la esquina rosada* istisna olmaqla) əsl cinayətkarların uydurma hesablarıdır. Mənbələr kitabın sonunda verilmişdir, lakin Borxes təkrar izahatda - ixtiyari və ya başqa bir şəkildə - xüsusən də tarixlərə və adlara çoxlu dəyişikliklər edir, ona görə də hesablara tarixi hesab etmək olmaz. Xüsusilə, *The Disinterested Killer* mənbə materialından ayrılır.

İki ingilis tərcüməsi mövcuddur, birincisi 1972-ci ildən, ikincisi 1999-cu ildən (toplanmış nəşrin bir hissəsi, 2004-cü ildə ayrıca kitab kimi nəşr edilmişdir). 1972-ci il ingiliscə nəşri (*A Universal History of Infamy, ISBN 0-525-47546-X*) ​​Norman Thomas di Giovanni  tərəfindən tərcümə edilmişdir. 2004-cü il ingiliscə nəşri (*A Universal History of Inniquity, ISBN 0-14-243789-1*), Andrew Hurley  tərəfindən tərcümə edilmiş, Britaniya naşiri Penguin Books-un bölməsi olan Penguin Classics tərəfindən nəşr edilmişdir.

## Xarici keçidlər
* Alçaklığın Evrensel Tarihi https://www.kitapyurdu.com/kitap/alcakligin-evrensel-tarihi/18137.html
* Alçaklığın Evrensel Tarihi https://iletisim.com.tr/kitap/alcakligin-evrensel-tarihi/8978
* Alçaklığın Evrensel Tarihi https://www.dr.com.tr/Kitap/Alcakligin-Evrensel-Tarihi/Edebiyat/Roman/Dunya-Roman/urunno=0001949338001
* A Universal History of Infamy https://www.amazon.com/Universal-History-Infamy-English-Spanish/dp/0525226702

## İstinadlar
*
*
Cinayət təfərrüatlardadır (kitab)

**Cinayət təfərrüatlardadır** ― Artur Konan Doyl tərəfindən yazılmış kitab.

## Haqqında
"Qadının intuisiyası bəzən ən məntiqli nəticədən belə daha dəyərli ola bilər. Onların mürəkkəb beyinləri ilə düzüldüyü ssenariləri nəzərə aldığınızdan əmin olun. Bunlar heç ağlınıza belə gətirmədiyiniz nəticələrə səbəb olanda haqlı olduğumu biləcəksiniz." Dünyaca məşhur detektiv Şerlok Holms bənzərsiz xarakteri və fərqli macəraları ilə illərdir oxucuları heyran etməyə davam edir. 56 heyrətamiz hekayədən ibarət seriyanın ilk kitabı "A*ğıl oyunlarının kölgəsi*"ndən sonra seriyanın ikinci kitabı "*Cinayət təfərrüatlardadır*"ın bitməsini istəməyəcəksiniz. 

*"Yaxşı bir müşahidəçi tək bir ipucu əldə etdikdə o, nəinki baş verdiyini, həm də bundan sonra nələrin baş verə biləcəyini görməlidir." [[Şerlok Holms]] *

## Xarici keçidlər
* Suç Detayda Saklıdır https://www.kitapyurdu.com/kitap/suc-detayda-saklidir--sherlock-holmes/270472.html
* Suç Detayda Saklıdır https://www.dr.com.tr/Kitap/Suc-Detayda-Saklidir/Edebiyat/Roman/Polisiye/urunno=0000000391110

## İstinadlar
*
Ağayeva

**Ağayeva** — Azərbaycan soyadı.

* Anaxanım Ağayeva (d. 1995) — Azərbaycanlı boksçudur.
* Firuzə Ağayeva (d. 1955) — Alim, filologiya elmləri doktoru.
* Həcər Ağayeva (d. 1986) — Azərbaycan aktrisası.
* Xurşid Ağayeva (1906–1953) — ilk azərbaycanlı musiqişünas qadın, Azərbaycan SSR əməkdar incəsənət xadimi (1943).
* Xədicə Ağayeva (1885–1958) — müəllim, maarifçi.
* İlahə Ağayeva (d. 1984) — Azərbaycanı təmsil edən voleybolçu.
* Kəmalə Ağayeva (1936–2019) ― şairə, dramaturq.
* Reyhan Ağayeva (1924–1968) — Sosialist Əməyi Qəhrəmanı (1948).
* Rüxsarə Ağayeva (1915–1994) — azərbaycanlı aktrisa, Azərbaycan SSR Əməkdar artisti.
* Səbinə Ağayeva (aparıcı) (d. 1985) — REAL TV-nin Baş Redaktoru.
* Sima Ağayeva (d. 1932) — Azərbaycan rəssamı.
* Sürəyya Ağayeva (d. 1951) — Azərbaycan alimi.
* Şəfiqə Ağayeva (1918–1983) — Azərbaycan jurnalisti, tərcüməçi.
* Şükufə Ağayeva (d. 1937) — IX çağırış Azərbaycan SSR Ali Sovetin deputati.
* Turanə Ağayeva (d. 1996) — Azərbaycanlı para-cüdoçu.
* Tünzalə Ağayeva (d. 1976) — Azərbaycanlı bəstəkar, müğənni, Azərbaycan Respublikasının xalq artisti (2019).
* Ülviyyə Ağayeva (d. 1978) — Azərbaycan Respublikası Milli Məclisinin deputatı.
* Yana Matiasovska-Ağayeva (d. 1987) — Slovak əsilli Azərbaycan voleybolçusu.
* Zenfira Ağayeva (d. 1946) — Azərbaycan alimi, kimya elmləri doktoru (2013).
* Zivər Ağayeva (1934–2015) — Azərbaycan şairəsi.

## Həmçinin bax
* Ağayev
* Ağazadə
* Ağalı
* Ağa (ad)
Akiba məbədi

– Yaponiyanın Şizuoka prefekturasının Şuçi rayonundakı Akiha dağında yerləşən şintoist məbədi. Məbəd alov kamisi Kaqutsuçiyə həsr olunmuşdur.

## Haqqında
Məbəd və dağın adı yapon dilində eyni kancilərlə yazılsa da, dağ "Akiha", məbəd isə "Akiba" adı ilə tanınmışdır.

Məbəd VIII əsrin əvvəllərində yanğınlarla əlaqədar fəlakətlərdən qorunmaq məqsədilə tikilmişdir. 1868-ci ilə qədər bu məbəd bodhisattva Kannona həsr olunmuş Akiba buddist məbədi ilə assosiasiya olunurdu. Kannon şintoizm kamisi olan Kaqutsuçinin prototipi hesab olunur. Bu məbədin populyarlığı Edo dövründə Yaponiyanın şərqində artmış və Yaponiyada məbədin bir çox qolunun yaranmasına səbəb olmuşdur.

Hər ilin 15–16 dekabr tarixlərində məbəddə alov festivalı (himatsuri) keçirilir. Məbədin xəzinəsinə hamilər tərəfindən bağışlanmış 150-dən çox qılınc daxildir. Belə ki, yapon mifologiyasına görə İzanaqi Kaqutsuçini öldürmək üçün qılıncdan istifadə etmişdir.

## Qalereya

Akihasanhongu Akiha Jinja Shrine Kamisha - View from Honden 01, Tenryu Ward Hamamatsu 2012.jpg|Tori.
Akiba jinja 06.jpg|Pilləkənlər.
Akihasanhongu Akiha Jinja Shrine Kamisha - Nishi no Kadomori No Shimmon, Tenryu Ward Hamamatsu 2012.jpg
Akihasanhongu Akiha Jinja Shrine Kamisha - Parking, Tenryu Ward Hamamatsu 2012.jpg


## İstinadlar

## Ədəbiyyat
*